
Z A P I S N I K
21. (dvadeset i prve) sjednice Vijeća Mjesnog odbora Sopot, održane 27. veljače 2023. u prostorijama Mjesnog odbora Sopot , Ulica Viktora Kovačića 5, s početkom u 18:30 sati

NAZOČNI ČLANOVI VIJEĆA: 
Ramona Antić, Mladen Devčić, Milivoj Đilas, Iver Gredelj-Kovačić, Ajla Hrelja Bralić, Danijel Ljuboja, Štefica Muhvić, Miroslav Tovarloža.

NENAZOČNI ČLANOVI VIJEĆA:
Branka Rimac

OSTALI NAZOČNI:
Katarina Sedlar Sreš, građanka.

Predsjedava: Danijel Ljuboja, predsjednik Vijeća.
Zapisnik vodi: Ramona Antić, članica Vijeća.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

USVAJANJE ZAPISNIKA
	Budući da nema primjedbi na zapisnik 20. sjednice, Vijeće jednoglasno prihvaća tekst zapisnika 20. sjednice Vijeća održane 23. siječnja 2023.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.

Nema prijedloga za izostavljanje točaka dnevnog reda kao niti za izmjenu njihovog redoslijeda.

Predsjednik predlaže dopunu dnevnog reda točkom:
· Zahtjev za povremeno korištenje prostora MO Sopot – Hrvatska transpersonalna asocijacija – zaključak, donosi se

Miroslav Tovarloža predlaže dopunu dnevnog reda točkom:
· Prometno rješenje križanja Islandske i Ehrlichove ulice – zaključak, donosi se

Vijeće jednoglasno prihvaća dopunu dnevnog reda.
Dodatne točke dnevnog reda postaju točke 8. i 9., a dosadašnja točka 8. Pitanja, prijedlozi i obavijesti postaje točka 10.
Vijeće jednoglasno prihvaća redoslijed točaka dnevnog reda.
Vijeće jednoglasno prihvaća dopunjeni dnevni red koji glasi:



D N E V N I   R E D

1. Prijedlog Financijskog plana Mjesnog odbora Sopot za 2023.
2. Prijedlog Izvješća o radu Vijeća Mjesnog odbora Sopot za 2022.
3. Prijedlog Programa rada Vijeća Mjesnog odbora Sopot za 2023.
4. Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina 
– zaključak, donosi se
5. Prijedlog Odluke o davanju u zakup i na drugo korištenje površina javne namjene – zaključak, donosi se
6. Zahtjev za povremeno korištenje prostora MO Sopot – Hrvatska stranka umirovljenika – zaključak, donosi se
7. Zahtjev za povremeno korištenje prostora MO Sopot – Udruga građana Sopot – zaključak, donosi se
8. Zahtjev za povremeno korištenje prostora MO Sopot – Hrvatska transpersonalna asocijacija – zaključak, donosi se
9. Prometno rješenje križanja Isladnske i Ehrlichove ulice – zaključak, donosi se
10. Pitanja, prijedlozi i obavijesti


Ad. 1. Prijedlog financijskog plana Mjesnog odbora Sopot za 2023.
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi














FINANCIJSKI PLAN
Mjesnog odbora Sopot
za 2023.

Članak 1.
Financijski plan Mjesnog odbora Sopot za 2023. (dalje u tekstu: Plan) sastoji se od:

PRIHODA:									93.590,00 EUR
RASHODA:									93.590,00 EUR

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	93.590,00

	6711
	PRIHODI ZA FINANCIRANJE RASHODA POSLOVANJA
	93.590,00

	
1. RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	93.590,00

	Izvor 1.1. OPĆI PRIHODI I PRIMICI
	15.610,00

	3291
	NAKNADE ČLANOVIMA VIJEĆA MJESNOG ODBORA
	14.330,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.280,00

	Izvor 4.1. PRIHOD OD KOMUNALNE NAKNADE
	77.980,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	77.980,00

	 
	ODRŽAVANJE JAVNIH ZELENIH POVRŠINA
	35.670,00

	 
	ODRŽAVANJE NERAZVRSTANIH CESTA
	42.310,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad. 2. Prijedlog izvješća o radu Vijeća Mjesnog odbora Sopot za 2022.
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Izvješće o radu Vijeća Mjesnog odbora Sopot
za  2022. godinu

1. UVODNE NAPOMENE

Vijeće Mjesnog odbora Sopot je svoj rad i djelovanje usmjerilo na razvoj mjesnog odbora, a na temelju Statuta Grada Zagreba, Poslovnika o radu Vijeća Mjesnog odbora Sopot i Pravila Mjesnog odbora Sopot.

Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanjem u donošenju odluka Vijeća Gradske četvrti Novi Zagreb – istok, te se vodilo računa o ispunjenju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Sopot.

Dana 24. lipnja 2021. godine, konstituiran je četvrti saziv Vijeća Mjesnog odbora Sopot.

Koristeći podatke iz zapisnika sa sjednica Vijeća Mjesnog odbora Sopot iskazujemo zbirne brojčane pokazatelje o osnovnim oblicima rada Vijeća Mjesnog odbora Sopot.

3. 	SJEDNICE VIJEĆA

3.1.	 Održano sjednica Vijeća

U 2022. godini ukupno je održano 12 sjednica Vijeća Mjesnog odbora Sopot.

3.2. Točke dnevnog reda

Ukupni broj točaka dnevnog reda na svim sjednicama Vijeća Mjesnog odbora Sopot u 2022. godini je 64, odnosno prosječno 5 točaka dnevnog reda po sjednici Vijeća.

3.3. Trajanje sjednica Vijeća

Ukupno vrijeme trajanja sjednica Vijeća Mjesnog odbora Sopot u 2022. godini je 14 sati i 15 minuta, odnosno prosječno trajanje svake sjednice je 1 sat.

3.4. Prisutnost članova Vijeća sjednicama

Prisutnost članova Vijeća Mjesnog odbora Sopot sjednicama Vijeća u 2022. godini je u prosjeku 9 od 9 članova Vijeća.


3.5. Hitni sazivi sjednica i dopunske točke Dnevnog reda

Nije bilo sazvanih sjednica po hitnom postupku u 2022. godini.
Bilo je ukupno 13 dopunskih točaka dnevnog reda u 2022. godini.

3.6. Rezultat rada Vijeća

Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
Ukupni broj akata donesenih na sjednicama Vijeća Mjesnog odbora Sopot u 2022. godini je 62.
                  
3.7. Kvaliteta odlučivanja na sjednici Vijeća

Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
Prosječni broj članova Vijeća Mjesnog odbora Sopot koji su sudjelovali u raspravi po pojedinoj točci dnevnog reda u 2022. godini je 3.
Točaka dnevnog reda koje su usvojene jednoglasno na sjednicama Vijeća Mjesnog odbora Sopot  u  2022. godini je bilo ukupno 62.

3.8. Redovitost pozivanja na sjednice Vijeća

Na sjednice Vijeća Mjesnog odbora Sopot pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.

3.9. Prisustvovanje građana ili grupe građana sjednicama Vijeća

Na sjednicama Vijeća Mjesnog odbora Sopot u  2022. sudjelovalo je ukupno 0 građana.

3. 1. 1. Radna tijela Vijeća

Vijeće Mjesnog odbora Sopot osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Sopot su:

· Mandatno povjerenstvo 

3. 1. 2. Predsjednik Vijeća

Dužnosti predsjednika Vijeća definirane su odredbama Poslovnika o radu Vijeća Mjesnog odbora Sopot (članak 21.) i te odredbe predstavljaju osnovu za prikaz kvantitativnih pokazatelja o aktivnostima predsjednika vijeća.

Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Sopot, odnosno predsjednik Vijeća, daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.

3. 1. 3. Potpredsjednik Vijeća

Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Sopot (članak 22.)

3. 1. 4. Članovi Vijeća

Prava i dužnosti članova Vijeća određena su odredbama članka 23. Poslovnika  o radu Vijeća Mjesnog odbora Sopot.

4.	SADRŽAJ RADA VIJEĆA

Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Novi Zagreb – istok za 2023. godinu.


5.	         ZAKLJUČNE OCJENE

Vijeće Mjesnog odbora Sopot svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.


Ad. 3. Prijedlog programa rada Vijeća Mjesnog odbora Sopot za 2023.
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

P R O G R A M   R A D A
VIJEĆA MJESNOG ODBORA SOPOT
ZA 2023. GODINU

I. POLAZNE OSNOVE

                Djelovanje Vijeća Mjesnog odbora Sopot (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2023. godini, želi ostvariti sljedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2023. godine, u naznačenim rokovima, raspraviti i donijeti odgovarajuće akte, naročito o sljedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
5. donošenje Izvješća o radu za 2022. godinu;

6. donošenje Plana malih komunalnih akcija za 2023. godinu;

7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2023. godine, raspravljati i o drugim pitanjima koja, sukladno Statutu Grada Zagreba, ocijeni značajnim.


Ad. 4. Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K L J U Č A K
o prijedlogu Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

1. Vijeće Mjesnog odbora Sopot raspravljalo je o prijedlogu Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

2. Vijeće Mjesnog odbora Sopot prihvaća mišljenje struke u pogledu prijedloga Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

3. Ovaj zaključak dostavlja se Gradskoj četvrti Novi Zagreb-istok.




Ad. 5. Prijedlog Odluke o davanju u zakup i na drugo korištenje površina javne namjene
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K L J U Č A K
o prijedlogu Odluke o davanju u zakup i na drugo korištenje površina javne namjene

1. Vijeće Mjesnog odbora Sopot raspravljalo je o prijedlogu Odluke o davanju u zakup i na drugo korištenje površina javne namjene.

2. Vijeće Mjesnog odbora Sopot prihvaća mišljenje struke u pogledu prijedloga Odluke o davanju u zakup i na drugo korištenje površina javne namjene.

3. Ovaj zaključak dostavlja se Gradskoj četvrti Novi Zagreb-istok.


Ad. 6. Zahtjev za povremeno korištenje prostora MO Sopot – Hrvatska stranka umirovljenika
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave u kojoj sudjeluju Danijel Ljuboja, Mladen Devčić i Štefica Muhvić, Vijeće jednoglasno donosi

Z A K L J U Č A K
o zahtjevu za povremeno korištenje prostora MO Sopot

1. Političkoj stranci Hrvatska stranka umirovljenika odobrava se povremeno korištenje prostora u objektu Mjesnog odbora Sopot, Ulica Viktora Kovačića 5, dvorana, u definiranom terminu u trajanju od 2 sata  i teče od dana dostave termina.

2. Prostor iz točke 1. ovog zaključka, politička stranka Hrvatska stranka umirovljenika  koristiti će bez naknade.

3. Politička stranka Hrvatska stranka umirovljenika obvezuje se definirati termin korištenja prostora u trajanju od 2 sata tjedno.

4. Politička stranka Hrvatska stranka umirovljenika obvezuje se postupati s pažnjom dobrog gospodara u korištenju prostora.

5. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.


Ad. 7. Zahtjev za povremeno korištenje prostora MO Sopot – Udruga građana Sopot
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K L J U Č A K
o zahtjevu za povremeno korištenje prostora MO Sopot

1. Udruzi građana Sopot odobrava se povremeno korištenje prostora u objektu Mjesnog odbora Sopot, Ulica Viktora Kovačića 5, u terminu petkom od 20 do 22 sata, dvorana, i teče od 27. veljače 2023. do 27. veljače 2024.

2. Prostor iz točke 1. ovog zaključka, Udruga građana Sopot koristiti će bez naknade.

3. Politička stranka Udruga građana Sopot obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.


Ad. 8. Zahtjev za povremeno korištenje prostora MO Sopot – Hrvatska transpersonalna asocijacija
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave u kojoj sudjeluju Danijel Ljuboja, Mladen Devčić, Milivoj Đilas i Iver Gredelj-Kovačić, Vijeće jednoglasno donosi

Z A K L J U Č A K
o zahtjevu za povremeno korištenje prostora MO Sopot

1. Hrvatskoj transpersonalnoj asocijaciji ne odobrava se povremeno korištenje prostora u objektu Mjesnog odbora Sopot, Ulica Viktora Kovačića 5, s obzirom da ne djeluju na području Sopota, niti se bave djelatnošću od javnog interesa.

2. Vijeće Mjesnog odbora Sopot upućuje Hrvatsku transpersonalnu asocijaciju da se za povremeno korištenje prostora obrati Vijeću gradske čevtrti Novi Zagreb-istok.

3. Ovaj zaključak dostavlja se Gradskoj četvrti Novi Zagreb-istok.


Ad. 9. Prometno rješenje križanja Islandske i Ehrlichove ulice
Članovi Vijeća primili su materijal na sjednici.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave u kojoj sudjeluju Danijel Ljuboja, Ramona Antić, Mladen Devčić i Milivoj Đilas, Vijeće jednoglasno donosi

Z A K L J U Č A K
o prometnom rješenju križanja Islandske i Ehrlichove ulice

1. Vijeće Mjesnog odbora Sopot raspravljalo je o prometnom rješenju križanja Islandske i Erhlichove ulice, s obzirom na učestalost prometnih nesreća.

2. Vijeće Mjesnog odbora Sopot od nadležne policijske postaje traži evidenciju o svim prometnim nesrećama na raskrižju Islandske i Ehrlichove ulice.

3. Vijeće Mjesnog odbora Sopot predlaže postavljanje uspornika i traži očitovanje o najboljoj opciji usporavanja prometa na raskrižju Islandske i Ehrlichove ulice.

4. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Zagrebačkom Holdingu Podružnici Zagrebačke ceste, Ministarstvu unutarnjih poslova – Policijskoj upravi zagrebačkoj i Gradskoj četvrti Novi Zagreb-istok.


Ad. 10. Pitanja, prijedlozi i obavijesti
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu u 19:15, nakon 45 min trajanja.


Zapisnik sastavila:
Ramona Antić

KLASA: 024-08/23-003/358
URBROJ: 251-13-11-9/007-23-3
Zagreb, 27. veljače 2023.


Predsjednik
Vijeća Mjesnog odbora Sopot

